Foto: Picture Alliance Jahon sog‘liqni saqlash tashkiloti Johnson &amp; Johnson kompaniyasining koronavirusga qarshi vaksinasidan shoshilinch holatlarda foydalanishni ma’qulladi. «Koronavirusga qarshi kurashishda har bir xavfsiz va samarali yangi vosita bilan pandemiya ustidan g‘alabaga bir qadam yaqinlashamiz», – dedi JSST bosh direktori Tedros Adanom Gebreyyesus. Preparat JSST tomonidan ma’qullangan uchinchi vaksina bo‘ldi. Tashkilot 31 dekabrda Pfizer/BioNTech, 15 fevralda esa AstraZeneca vaksinasini ma’qullagandi. Johnson &amp; Johnson kompaniyasining vaksinasi 11 mart kuni Yevropa dori vositalari agentligi tomonidan ma’qullangandi. Ushbu vaksinadan shuningdek, AQSh, Kanada va Bahraynda ham foydalanishga ruxsat berilgan. Johnson &amp; Johnson vaksinasining boshqalaridan farqi shundaki, emlashda ikkita emas, bir doza vaksinadan foydalaniladi.